
P a k e i č i u Lietuvos Respublikos socialinės apsaugos ir darbo ministro 2010 m. liepos 20 d. įsakymą Nr. A1-352 „Dėl 1 kilometro tarifinio įkainio patvirtinimo“ (Žin., 2010, Nr. 88-4679) ir išdėstau jį nauja redakcija:

„LIETUVOS RESPUBLIKOS 

SOCIALINĖS APSAUGOS IR DARBO MINISTRAS

ĮSAKYMAS

DĖL 1 KILOMETRO TARIFINIO ĮKAINIO PATVIRTINIMO

Siekdamas tinkamai įgyvendinti Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 (Žin., 2009, Nr. 98-4133; 2010, Nr. 85-4471), 36.5, 81 ir 198 punktus bei Profesinės reabilitacijos paslaugų teikimo bei finansavimo taisyklių, patvirtintų Lietuvos Respublikos socialinės apsaugos ir darbo ministro 2004 m. gruodžio 31 d. įsakymu Nr. A1-302 (Žin., 2005, Nr. 6-163; 2011, Nr. 10-454), 35.1 ir 35.3.1 punktus:

1. T v i r t i n u 1 kilometro tarifinį įkainį – 0,25 Lt.

2. N u s t a t a u, kad asmenims, turintiems teisę įsigyti važiavimo bilietus su nuolaida, šio įsakymo 1 punkte patvirtintas įkainis mažinamas atsižvelgiant į Lietuvos Respublikos transporto lengvatų įstatymo (Žin., 2000, Nr. 32-890) 5 straipsnyje nustatytus nuolaidų dydžius.“

